wickkiey/tamil-wikipedia-chunked huggingface dataset:
# ஆலிவர் கிராம்வெல்

## குரோம்வெல்லின் ஆட்சி முறை

நடைமுறையில் குரோம்வெல் ஓர் இராணுவ சர்வாதிகாரியாக இருந்தாலும் அவர் தமது ஆட்சிக் காலத்தில் பல முறை மக்களாட்சி நடைமுறைகளைப் புகுத்த முயன்றார். அவருக்கு அரச பதவி வழங்கப்பட்ட போது அதை ஏற்க மறுத்தார். நன்கு செயல்படக்கூடிய ஓர் அரசு முறையை அவருடைய ஆதரவாளர்களால் நிறுவ முடியாமற்போனதன் காரணமாக, வேறு வழியின்றி சர்வாதிகார ஆட்சியை நடத்த வேண்டிய கட்டாயத்திற்கு அவர் உள்ளானார். குரோம்வெல் "ஆட்சிக் காவலர் பெருமகனார்" (Lord Protector) என்ற பட்டத்துடன் 1653 முதல் 1658 வரையில் இங்கிலாந்து, ஸ்காட்லாந்து, அயர்லாந்து ஆகியவற்றை ஆண்டார். இந்த 5 ஆண்டு காலத்தில் குரோம்வெல் பிரித்தானியாவுக்குப் பொதுவான ஒரு நல்லரசை வ்ழங்கினார். சீரான நிருவாக முறையை ஏற்படுத்தினார். கடுமையான சட்டங்கள் பலவற்றை சீர்படுத்தினார். கல்வி கற்பதை ஆதரித்தார். சமயப் பொறையுடைமையில் குரோம்வெல் ஆழ்ந்த நம்பிக்கை கொண்டிருந்தார். மூன்று நூற்றாண்டுகளுக்கு முன்னர் முதலாம் எட்வர்டு மன்னரால் இங்கிலாந்திலிருந்து வெளியேற்றப்பட்ட யூதர்கள் இங்கிலாந்தில் மீண்டும் குடியேறவும் அவர்கள் தங்கள் சமயத்தைப் பயிலவும் அவர் அனுமதியளித்தார். குரோம்வெல் வெற்றிகரமான ஒரு அயல்நாட்டுக் கொள்கையையும் செயல்படுத்தினார். இவர் ஒரு போதும் அரச பதவியை ஏற்றுக் கொள்ளவோ நிரந்தரமாகச் சர்வாதிகார ஆட்சியை ஏற்படுத்தவோ முயலவிலலை. அவருடைய ஆட்சி பெரும்பாலும் நடுநிலையானதாகவும் சமரச நோக்குடையதாகவும் விளங்கியது. குரோம்வெல் பெற்ற வெற்றிகளின் பயனாக, இங்கிலாந்தில் மக்களாட்சி அரச முறை வெற்றிபெற்று வலுப்பெற்றது. குரோம்வெல் 1658-ஆம் ஆண்டு லண்டனில் மலேரியா நோய் கண்டு இறந்தார்.
# ஆலிவர் கிராம்வெல்

## வரம்புடை மக்களாட்சி

குரோம்வெல்லுக்குப் பிறகு அவருடைய மூத்த மகன் ரிச்சர்டு குரோம்வெல் ஆட்சிக்கு வந்தார். ஆனால் அவர் மிகக் குறுகிய காலமே ஆட்சி நடத்தினார். 1660-ல் இரண்டாம் சார்லசுக்கு மீண்டும் அரச பதவி அளிக்கப்பட்டது. ஆலிவர் குரோம்வெல்லின் சடலம் கல்லறையிலிருந்து அகழ்ந்தெடுக்கப்பட்டு ஒரு கம்பத்தில் தூக்கிலிடப்பட்டது. இந்தப் பழிவாங்கும் நடவடிக்கையால் வரம்பற்ற முடியாட்சியை ஏற்படுத்த நடந்த போராட்டம் படு தோல்வி அடைந்தது. இதை உணர்ந்த இரண்டாம் சார்லஸ் நாடாளுமன்றத்தின் மேலாண்மை உரிமையை ஒரு போதும் எதிர்க்கவில்லை. அவருக்குப் பின் அரியணை ஏறிய இரண்டாம் ஜேம்ஸ் மன்னர் மீண்டும் வரம்பற்ற முடியாட்சியை ஏற்படுத்த முயன்ற போது 1688-ல் நடந்த 'இரத்தம் சிந்தாப் புரட்சியில்' அவர் பதவியிலிருந்து அகற்றப்பட்டார். இதன் விளைவாக "வரம்புடை முடியாட்சி" (Constitutional Monarchy) இங்கிலாந்தில் அமைந்தது. இதன் படி அரசர் திட்டவட்டமாக நாடாளுமன்றத்திற்கு கீழமைந்தவரானார். அத்துடன் சமயப் பொறையுடைமைக் கொள்கையும் அரசின் முக்கியக் கொள்கைகளில் ஒன்றாக அமைந்தது.  
மைக்கேல் ஹெச்.ஹார்ட், 100 பேர் (புதிய வரலாறு படைத்தோரின் வரிசை முறை), மீரா பதிப்பகம்-2008
# ஆலிவர் கிராம்வெல்

## வெளியிணைப்புகள்

http://www.annavinpadaippugal.info/Kurunavalgal/makkal_karamum_mannar_siramum_4.htm
# நிக்கோலஸ் ஓட்டோ

**நிக்கோலஸ் ஓட்டோ** (*Nikolaus August Otto*, 1832-1891) முதலாவது நான்கு முழு இயக்க உள்ளெரி பொறியை (Four Stroke internal combustion engine) உருவாக்கிய ஜெர்மன் புத்தமைப்பாளார் ஆவார். 1876-ல் இவர் தயாரித்த உள்ளெரி பொறி தான் அதன் பின்னர் தயாரிக்கப்பட்ட கோடிக்கணக்கான பொறிகளுக்கு முன்மாதிரியாக அமைந்தது.  
இவர் ஜெர்மனியில் உள்ள ஹால் ஷாசன் நகரில் 1882ஆம் ஆண்டில் பிறந்தார். இவர் தந்தை இவர் குழந்தையாக இருக்கும்போதே இறந்துவிட்டார். படிப்பிலும் பிறவற்றிலும் திறமைமிக்க மாணவராகத் திகழ்ந்தார். எனினும் பொருளாதார முட்டுப்பாட்டின் காரணமாக உயர் நிலைப்பள்ளிக் கல்வியைக்கூட முடிக்க முடியவில்லை. பதினாறு வயது நிறைவதற்கு முன்பாக வணிக அனுபவம் பெறும் பொருட்டு ஒரு மளிகைக் கடையில் பணிக்கமர்ந்தார். சிறிது காலத்திற்குப் பின்னர் ஃபிராங்ஃபர்ட் நகரில் ஒரு அலுவலகத்தில் எழுத்தராகச் சேர்ந்தார். அதன்பின் ஒரு பயண நிறுவனத்தில் பணியாற்றினார்.  
அச்சமயத்தில் ஏட்டியன் லென்வார் என்பவர் முதன்முதலாகக் கண்டுபிடித்த உள்ளெரி என்ஜின் பற்றிக் கேள்விப்பட்டார். அதைப்பற்றி மேலும் அறிவதிலும் ஆராய்ச்சி செய்வதில் ஆர்வமும் முனைப்பும் ஏற்பட்டது. லென்வாரின் என்ஜினைத் திரவ எரிபொருளால் இயங்கச் செய்தால் அதை ஒரு புகை போக்கியுடன் இணைக்க வேண்டிய அவசியம் ஏற்படாது என்பதுபற்றி தீவிரமாகச் சிந்தித்தார். அப்படிச் செய்தால் அந்த என்ஜினை வேறுபல காரியங்களுக்கும் பயன்படுத்தி பலனடையலாம் எனக் கருதினார். இச்சிந்தனையின் அடிப்படையில் அவர் மேற்கொண்ட தொடர் ஆராய்ச்சியின் விளைவாக விரைவிலேயே உள்ளெரி என்ஜினில் காற்றையும் பெட்ரோலையும் கலக்கச் செய்யும் ஒரு புதுவகை அமைப்பை (Carburetor) உருவாக்கினார். இதற்கான புத்தாக்க உரிமைக்கு (Patent) விண்ணப்பித்தார். ஆனால், இதே மாதிரியான உள்ளெரி என்ஜின் வேறு பலராலும் உருவாக்கப்பட்டுள்ளது எனக் கூறி புத்தாக்க உரிமை மறுக்கப்பட்டது.  
என்றாலும் ஆட்டோ மனத்தளர்ச்சி கொள்ளவில்லை. லென்வார் கண்டுபிடித்த உள்ளெரி என்ஜினையே தான் விரும்பிய வண்ணம் மாற்றியமைப்பதில் தீவிமாக ஈடுபட்டார். விரைவிலேயே அந்த எண்ணத்தைக் கைவிட்டு லென்வாரின் என்ஜினை மாற்றியமைத்ததைக் காட்டிலும் முற்றிலும் புதிய என்ஜினை உருவாக்குவதே நலம் என முடிவு செய்து அதற்கான முயற்சியை மேற்கொண்டார். இதன் விளைவாக இரண்டு முழுச் சுழற்சியால் இயக்கப்பட்ட லென்வாரின் என்ஜினைவிட முற்றிலும் வேறுபட்ட முறையில் நான்கு சுழற்சியால் இயங்கத்தக்க வகையில் பொறியை வடிவமைத்தார். இதிலும் தீப்பற்ற வைக்க வேண்டிய சிரமங்கள் எழுந்தன. இதனால் நடைமுறைச் சிக்கல் சில எழக்கூடும் எனக் கருதினார். எனவே, இதற்கும் மாறுபட்ட முறையில் காற்று மண்டல என்ஜினை (Atmospheric Engine) உருவாக்கினார். இரண்டு முழுச் சுழற்சியால் இயங்கும் இதை வாயுவால் இயக்க முடிந்தது. இதற்கான புத்தாக்க உரிமை பெற்ற ஆட்டோ யூஜின் லாங்கன் என்பாரின் பொருளுதவியோடு தொழிற்சாலை தொடங்கினார். தொடர் ஆராய்ச்சியின் விளைவாக செப்பமான இரண்டு முழு இயக்க என்ஜினை உருவாக்கி உற்பத்தி செய்தார். இது பாரிசில் நடைபெற்ற உலகப் பொருட்காட்சியில் தங்கப்பதக்கம் பரிசு பெற்றது. இதன் சிறப்பு பலராலும் பாராட்டப்பட்டது. விற்பனையும் விரைந்து பெருகியது.  
எனினும் நான்கு முழு இயக்க என்ஜின் தயாரிப்பிலேயே நாட்டமுடையவராக இருந்தார். இடைவிடாத பெருமுயற்சியின் விளைவாக தீப்பற்ற வைப்பு முறையொன்றைக் கண்டுபிடித்தார். அதன் பயனாக நடைமுறைக்கு உகந்த நான்கு முழு இயக்க என்ஜினை உருவாக்கினார். விரைவிலேயே அதன் புத்தாக்க உரிமையையும் (Patent) பெற்றார். அவர் கண்டுபிடித்த உள்ளெரி என்ஜினின் அடிப்படையிலேயே இன்றளவும் முழு இயக்க உள்ளெரி என்ஜின்கள் உருவாக்கப்பட்டு வருகின்றன. அப்பொறிகளும் இன்றுவரை ஆட்டோவின் பெயராலேயே அழைக்கப்பட்டு வருகிறது.
# பிரான்சிஸ்கோ பிசாரோ

**பிரான்சிஸ்கோ பிசாரோ கொன்சாலெசு** (*Francisco Pizarro González*, கி. 1471 / 1476 – 26 சூன் 1541) பெரு நாட்டிலிருந்த இன்கா பேரரசினை வெற்றி கொண்ட மிகுந்த எசுப்பானிய வெற்றி வீரர் ஆவார். புகழும் பொருளும் தேடி புதிய உலகுக்கு வந்தவர். பசிபிக் பெருங்கடலைக் கண்டறிந்த நாடாய்வுக் குழுவினரில் இவரும் ஓர் உறுப்பினர்.
# பிரிமிடின்

பிரிமிடின் (Pyrimidine) ஒரு நறுமணமுள்ள பல்லினவட்ட கரிமச் சேர்மமாகும். இதன் வாய்பாடு: C<sub>4</sub>H<sub>4</sub>N<sub>2</sub>. இது, பிரிடின் மற்றும் பென்சீனைப் போன்று ஆறுருப்பு வளையத்தினைக் கொண்டது: இரண்டு நைட்ரசன் அணுக்களை ஒன்று மற்றும் மூன்றாம் நிலைகளில் கொண்டுள்ளது. பிரிமிடின், டைஅசைனின் இரண்டு வேறு வடிவங்களுடன் மாற்றியனாக உள்ளது: முதலாவது பிரிடசின், இரண்டு நைட்ரசன் அணுக்களை ஒன்று மற்றும் இரண்டாம் நிலைகளில் கொண்டுள்ளது; இரண்டாவது பிரசின், இரண்டு நைட்ரசன் அணுக்களை ஒன்று மற்றும் நான்காம் நிலைகளில் கொண்டுள்ளது.
# பிரிமிடின்

## உட்கரு அமில மூலங்கள் (நியூக்ளியோடைடுகள்)

உட்கரு அமிலங்களிலுள்ள மூன்று உட்கரு அடித்தளங்களான சைடோசின் (C), தைமின் (T), யுராசில் (U) ஆகியன பிரிமிடினின் கிளைப்பொருள்களாகும்:  
:  
டிஆக்சி ரைபோநியூக்கிளிக் அமிலம் (டி.என்.ஏ.) மற்றும் ரைபோநியூக்ளிக் அமிலங்களில் (ஆர்.என்.ஏ) உள்ள உட்கரு அடித்தளங்கள் எதிர்நிரப்பு பியூரின்களுடன் ஹைட்ரசன் பிணைப்புகளை உருவாக்குகின்றன. டி.என்.ஏ.-வில் பியூரின்களான அடெனின் (A) மற்றும் குவானின் (G), பிரிமிடின்களான தைமின் (T) மற்றும் சைடோசினுடன் (C) முறையே பிணைகின்றன.  
ஆர்.என்.ஏ.-வில் அடெனினின் (A) எதிர்நிரப்பு, தைமினுக்குப் (T) பதிலாக யுராசில் (U) ஆகும். எனவே, கீழ்வரும் பிணைகள் உருவாகின்றன: அடெனின்:யுராசில் மற்றும் குவானின்:சைடோசின்.  
மிக அரிதாக, தைமின் ஆர்.என்.ஏ.- விலும், யுராசில் டி.என்.ஏ.-விலும் காணப்படுகிறது. உட்கரு அமிலங்களில் மேலே குறிப்பிட்ட மூன்று பெரிய பிரிமிடின் அடித்தளங்களைத் தவிர, சில சிறிய பிரிமிடின் அடித்தளங்களும் காணப்படுகின்றன. இச்சிறு பிரிமிடின்கள், பெரிய பிரிமிடின்களின் மீத்தைலாக்கப்பட்ட வடிவங்களாகும். இவை ஒழுங்காற்று பணிகளில் ஈடுபடுவதாக கருதப்படுகின்றது.
# 1794

**1794** (**MDCCXCIV**) ஒரு புதன்கிழமையில் ஆரம்பமான ஒரு கிரிகோரியன் சாதாரண ஆண்டாகும். 11 நாட்கள் பின்தங்கிய பழைய ஜூலியன் நாட்காட்டியில் இது சனிக்கிழமையில் ஆரம்பமானது.
# 1794

## நிகழ்வுகள்

- பெப்ரவரி 4 - பிரெஞ்சுக் குடியரசு அடிமை முறையை இல்லாதொழித்தது.
- பெப்ரவரி 26 - கோப்பன்ஹேகன் நகரில் கிறிஸ்டியன்போர்க் அரண்மனை தீயில் எரிந்து அழிந்தது.
- மார்ச் 14 - பஞ்சு கடையியந்திரத்துக்கான (பஞ்சுமணை) முதலாவது காப்புரிமத்தை அமெரிக்கக் கண்டுபிடிப்பாளர் எலி விட்னி பெற்றார்.
- சூன் 4 – பிரித்தானியப் படைகள் எயிட்டியின் போர்ட்-ஓ-பிரின்ஸ் நகரைக் கைப்பற்றினர்.
- சூன் 23 - உக்ரேனின் கீவ் நகரில் யூதக் குடியேற்றத்துக்கு ரஷ்யாவின் பேரரசி இரண்டாம் கத்தரீன் அனுமதி அளித்தார்.
- சூலை 28 - பிரெஞ்சுப் புரட்சி: மாக்சிமிலியன் ரோப்ஸ்பியர் தலை துண்டிக்கப்பட்டு மரணதண்டனைக்கு உள்ளாக்கப்பட்டான்.
# 1794

## நாள் அறியப்படாதவை

- சுவீடனில் காப்பி தடை செய்யப்பட்டது.
- யாழ்ப்பாணத் தேவாலயம் என இன்று அழைக்கப்படும் புனித மேரி தேவாலயம் யாழ்ப்பாணத்தில் அமைக்கப்பட்டது. கோவாவைச் சேர்ந்த வண. லியோனார்டு ரொபெய்ரோ இதன் முதல் குருவானவராக நியமிக்கப்பட்டார்.
- இரண்டாம் ரோகில்லாப் போர்
- இலங்கையின் கடைசி ஒல்லாந்து ஆளுனராக ஜே. ஜி. வான் ஆங்கெல்பீக் (1794-1796) என்பவர் பதவியேற்றார்.
# 1794

## தொடரும் நிகழ்வுகள்

- பிரெஞ்சுப் புரட்சி (1789-1799)
# 1794

## பிறப்புகள்

- மே 24 - வில்லியம் ஹியூவெல் - ஆங்கிலேய அறிவியலாளர் (இ. 1866)
# 1794

## இறப்புகள்

- கணபதி ஐயர் - ஈழத்தில் மரபுவழி நாடகங்களின் முன்னோடி (பி. 1709)
# 1794

## 1794 நாற்காட்டி

nv:1751 – 1800
# 1670கள்

**1670கள்** (*1670s*) என்றழைக்கப்படும் பத்தாண்டு காலம் 1670ஆம் ஆண்டு துவங்கி 1679-இல் முடிவடைந்தது.
# 1670கள்

## நிகழ்வுகள்

- ஜோசப் வாஸ் அடிகளாருக்கு குருப்பட்டம் வழங்கப்பட்டது (1676)
- இங்கிலாந்து யமேக்காவைக் கைப்பற்றியது.
- செனெகலில் பிரெஞ்சுக் குடியேற்றம் ஆரம்பமானது.
# 1670கள்

## உலகத் தலைவர்கள்

- டென்மார்க்கின் ஐந்தாம் கிறிஸ்டியன் மன்னன் (1670 - 1699)
- இங்கிலாந்து மற்றும் ஸ்கொட்லாந்து மன்னன் இரண்டாம் சார்ல்ஸ் (1660 - 1685)
- பிரான்ஸ் மன்னன் பதினான்காம் லூயி (1643 - 1715)
- ரோம் மன்னன் முதலாம் லெப்போல்ட் (1658 - 1705)
- ஸ்பெயின் மன்னன் இரண்டாம் சார்ல்ஸ் (1665 - 1700)
- சுவீடன் மன்னன் பதினோராம் சார்ல்ஸ் (1660 - 1697)
- முகலாயப் பேரரசு மன்னன் அவுரங்கசீப் (1658 - 1707)
- மரதப் பேரரசர்கள்
- Shambhaji (1680 - 1689)
- ராஜாராம் சத்திரபதி (1689 - 1700)
# 1670கள்

## இலங்கையின் ஒல்லாந்து ஆளுனர்கள்

- ரிக்லோஃப் வான் கூன்ஸ் (1664-1675)
- ரிக்லோஃப் வான் கோயென்ஸ், இளையவர் (1675-1679)
- லாரன்ஸ் பில் (1679-1692)
# 1670கள்

## கண்டுபிடிப்புகள்

- பொஸ்பரஸ்
# ஓ… சிய்யான்

**ஓ… சிய்யான்** ஒரு சிறுவர் விளையாட்டு.  
விளையாட்டுத் தொடங்கும்போது சில விளையாட்டுகள் தண்டனை பெறும் விளையாட்டாக அமைந்துவிடும். அப்போது பழமேறியவர் என்றும், பட்டவர் என்றும் விளையாடுவோரைத் தெரிவுசெய்ய வேண்டி வரும். எடுத்துக்காட்டுக்கு ஐந்து என்னும் விளையாட்டை எடுத்துக்கொள்வோம். முதலில் அடி வாங்குபவர் பட்டவர்.  
சிய்யான் என்னும் சொல்லுக்குச் சிட்டுக்குருவி என்பது பெயர். (சிய்யான் சிய்யான் குருவி எனத் தொடங்கும் சிறுவர் பாடலும் உண்டு) பட்டவரைத் தீர்மானிக்கும் விளையாட்டுகளுள் ஒன்று. இந்த ஓ… சிய்யான் விளையாட்டு. விளையாட இருப்பவர் இருவர் இருவராகச் சேர்ந்து கண்ணை மூடிக்கொண்டும் ஓ… சிய்யான் என ஒருசேரக் கூறிக்கொண்டும் அவரவர் விருப்பம் போல் விரல்களை நீட்டிக்கொண்டு தரையில் கைகளை வைப்பதால் இந்த விளையாட்டுக்கு இந்தப் பெயர் வந்தது.  
ஒவ்வொருவருக்கும் 10 விரல். 2 பேர் விளையாட்டில் இருவருக்கும் 20 விரல். முதலில் ஒருவர் தாம் விரும்பும் எண்ணை 15-க்குள் ஒன்றைச் சொல்வார். (சொன்னவர் கைகளில் ஒன்று விரல்களை எண்ணுவதற்குப் பயன்படுத்தப்படும். எனவே அதனைக் கழித்து 15.) பின்னர் இருவரும் ஓ… சிய்யான் சொல்லி அவரவர் விருப்பம் போல் விரல்களை நீட்டித் தரையில் கையை வைப்பர். 7 என எண் சொல்லியிருந்தால் இருவர் விரல்களும் ஏழாக இருந்தால் சொன்னவர் பழம். இல்லாவிட்டால் அடுத்தவர் எண் சொல்ல ஆட்டம் தொடங்கும்.  
4 பேர், 5 பேர் என்று விளையாடும் விளையாட்டாயின் இருவர் இருவராகச் சேர்ந்து விளையாடிப் பழமாவர். பின் தோற்றவர் இணைந்தாடி ஒரே ஒரு பட்டவர் மிஞ்சும் வரையில் ஆடிப் பழம் பெறுவர்.
# விடுமுறை நாள்

**விடுமுறை** நாட்கள் என்பன தனிப்பட்ட மனிதர், அரசுகள் அல்லது சமய அமைப்புகள் முக்கியத்துவம் வாய்ந்ததாகக் கருதும் சிறப்பு நாட்கள் ஆகும். ”விடுமுறை நாள்” என்னும் தொடருக்கு உலகின் பல நாடுகளில் பல பொருள் கொள்ளப்படுகிறது. ஐக்கிய இராச்சியம், ஆஸ்திரேலியா, கனடா போன்ற நாடுகளில் விடுமுறை என்றால் வழக்கமான பணி அல்லது கல்வி கற்கையில் ஈடுபடாமல் ஓய்வு எடுக்கும் நாளாகும். ஐக்கிய அமெரிக்காவில் “விடுமுறை” என்பது ஏதேனும் பண்டிகை அல்லது விழாவைக் கொண்டாடக் குறிக்கும் நாள் எனக் கொள்ளப்படுகிறது. இந்தியாவில் விடுமுறை என்பது நிறுவனங்கள் பண்பாடு, அரசியல், சமூக, சமய காரணங்களால் மூடப்பட்டிருக்கும் நாட்களைக் குறிக்கிறது.  
சிறப்பு நாட்களில் பணியிலிருந்து விடுப்பு தரப்படுவது மட்டுமன்றி பணி/கல்வி அட்டவணையின் ஒரு இயல்பு அங்கமாகவும் விடுப்பு அளிக்கப்படலாம். வாரத்தின் ஆறு நாட்கள் பணிபுரிந்தவர்களுக்கு, ஒரு நாள் ஓய்வெடுப்பதற்காகவும் விடுமுறை அளிக்கப்படுகிறது.
# விடுமுறை நாள்

## வார விடுமுறை நாள்

பல சமயங்களில் வாரத்தில் உள்ள ஏழு நாட்களில் ஒரு நாள் கட்டாய ஓய்வு நாளாகக் கடைபிடிக்கப்படுகிறது. எடுத்துக்காட்டாக யூதத்தில் வெள்ளிக்கிழமை சூரிய மறைவிலிருந்து சனிக்கிழமை இரவு வரையிலான காலம் ஷபாத் என்னும் கட்டாய ஒய்வு நாளாக கடைபிடிக்கப்படுகிறது. கிறித்தவத்தில் ஞாயிற்றுக்கிழமையும் பல இசுலாமிய நாடுகள் வெள்ளிக்கிழமையும் இவ்வாறு வார விடுமுறையாகக் கொண்டாடப்படுகின்றன. உலகின் பெரும்பாலான நாடுகளில் (கிறித்தவ நாடுகள் இல்லையெனினும்) ஞாயிற்றுக்கிழமை வார விடுமுறை நாளாகக் கடைபிடிக்கப்படுகிறது.
# விடுமுறை நாள்

## இந்தியாவில் தொழிலாளர்களுக்கான விடுமுறை

இந்தியாவில் தொழிலாளர்களுக்கு வார விடுமுறை, ஆண்டு விடுமுறை, தேசிய விடுமுறை, மாநில விடுமுறை, தற்செயல் விடுமுறை, மருத்துவ விடுமுறை போன்றவைகளை அளிக்க வேண்டும் என இந்தியத் தொழிற்சாலைகள் சட்டம் 1948 இல் கூறப்பட்டுள்ளது. இதுபோல் பெண்களுக்கு பேறுகால விடுமுறை அளிக்கப்பட வேண்டும் என்றும் இந்திய பேறு கால நலச் சட்டம் 1961இல் தெரிவிக்கப்பட்டுள்ளது.
# விடுமுறை நாள்

## இந்தியாவில் தொழிலாளர்களுக்கான விடுமுறை

### வார விடுமுறை

இந்தியத் தொழிற்சாலைகள் சட்டம் 1948 பிரிவு 52இன் கீழ் வார விடுமுறை குறித்த விதிமுறைகள் தெரிவிக்கப்பட்டுள்ளன. அவை,  
1. வாரத்தின் முதல் நாள் அதாவது ஞாயிற்றுக்கிழமை சாதாரணமாக விடுமுறை நாளாகும்.
1. தொழிற்சாலை நிர்வாகி, ஞாயிற்றுக்கிழமைக்குப் பதிலாக அதற்கு முன்னுள்ள அல்லது பின்னுள்ள மூன்று கிழமைகளில் ஏதேனும் ஒரு நாளை விடுமுறை நாளாக அறிவிக்கலாம்.
1. ஒருவரது வார விடுமுறை நாள் என்பது அவரது மாற்றுமுறை வேலை நேரம் முடிந்த நிமிடத்திலிருந்து தொடங்கி அடுத்த 24 மணி நேரத்தைக் குறிக்கும்.
1. வார விடுமுறை நாள் இல்லாமல் ஒருவர் தொடர்ச்சியாக 10 நாட்களுக்கு மேல் வேலை பார்க்கக் கூடாது.
1. வார விடுமுறை வழங்க மறுத்து தொடர்ந்து வேலை செய்யுமாறு வற்புறுத்தப்படும்போது தொழிலாளி இழப்பீடு கோரிப் பெற உரிமையுடையவராகிறார்.
# விடுமுறை நாள்

## இந்தியாவில் தொழிலாளர்களுக்கான விடுமுறை

### தேசிய விடுமுறை

தேசிய விடுமுறை நாட்களாக மூன்று நாட்கள் அறிவிக்கப்பட்டுள்ளன:
1. குடியரசு நாள் - சனவரி 26
1. இந்திய விடுதலை நாள் - ஆகத்து 15
1. காந்தியடிகள் பிறந்த நாள் - அக்டோபர் 2  
இந்நாட்களில் அனைத்து அமைப்புககளும் கட்டாயமாக விடுமுறை வழங்குமாறு சட்டபூர்வமாக்கப்பட்டுள்ளன.
நடுவண் அரசின் பல்வேறு அமைச்சகங்களும், அரசுடைமை நிறுவனங்களும் அவை அமைந்துள்ள மாநில அரசு விடுமுறைகளைத் தழுவியும் அம்மாநில ஊழியர் சம்மேளனங்களின் பரிந்துரையின்படியும் ஒவ்வொரு ஆண்டும் அந்த ஆண்டுக்குரிய விடுமுறைகளை அறிவிக்கின்றன.
# விடுமுறை நாள்

## இந்தியாவில் தொழிலாளர்களுக்கான விடுமுறை

### மாநில விடுமுறை

தமிழ்நாட்டில் உள்ள விடுமுறை நாட்கள்
- புத்தாண்டு தினம் (ஜனவரி 1)
- பொங்கல்
- திருவள்ளுவர் தினம்
- உழவர் திருநாள்
- குடியரசு தினம் (ஜனவரி 15)
- மிலாடி நபி
- தெலுங்கு வருட பிறப்பு
- வங்கிகள் வருடாந்திர கணக்கு முடிப்பு
- மகாவீர் ஜெயந்தி
- புனித வெள்ளி
- புத்தாண்டு தினம்
- டாக்டர் அம்பேத்கார் பிறந்த தினம்
- மே தினம் (மே 1)
- சுதந்திர தினம் (ஆகஸ்டு 15)
- ரம்ஜான் ஆகஸ்டு
- கிருஷ்ண ஜெயந்தி
- விநாயகர் சதுர்த்தி
- வங்கிகள் அரையாண்டு கணக்கு முடிப்பு
- காந்தி ஜெயந்தி (அக்டோபர் 2)
- ஆயுத பூஜை
- விஜய தசமி
- பக்ரீத்
- தீபாவளி
- மொகரம்
- கிறிஸ்துமஸ் (டிசம்பர் 25)
# விடுமுறை நாள்

## பணி விடுப்புகள்

இந்த விடுமுறை நாட்களைத் தவிர பணியாளர்களின் தனிப்பட்டத் தேவைகளுக்காக "பணி விடுப்புக்கள்" கொடுக்கப்படுகின்றன. இவை தற்செயல் நிகழ்வுகள், பேறு காலத் தேவைகள், உடல்நலக்குறைவுகள் போன்றவற்றிற்காக ஆண்டுக்கு இவ்வளவு நாட்கள் என ஒவ்வொரு அமைப்பாலும் வரையறுக்கப்பட்டு ஊழியர் நியமன உத்தரவில் குறிப்பிடப்படுகின்றன. தவிர நடுவண் மற்றும் அரசு மற்றும் அரசு நிறுவனங்களில் பதினோரு வேலை நாட்களுக்கு ஒருநாள் என *ஈட்டிய விடுப்பு* வழங்கப்படுகிறது.
# விடுமுறை நாள்

## இலங்கையில் பொது விடுமுறை நாட்கள்

- முழுமதி நாட்கள் (மாதம் தோறும்)
- தைப்பொங்கல்
- தேசிய தினம் பெப்ரவரி 4
- மகா சிவராத்திரி
- பெரிய வெள்ளி
- புத்தாண்டு தினத்திற்கு முந்திய நாள்
- புத்தாண்டு தினம்
- மே தினம் மே1
- ரம்ஜான் ஆகஸ்டு
- தீபாவளி
- கிறிஸ்துமஸ்
# விடுமுறை நாள்

## வெளியிணைப்புகள்

- 2012க்கான இந்திய நடுவண் அரசின் விடுமுறைப் பட்டியல்
# கிறிஸ் ஹங்கின்

**கிறிஸ் ஹங்கின்** (*Chris Hunkin*, பிறப்பு: திசம்பர் 14, 1980) இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஏ-தர துடுப்பாட்டப் போட்டிகளில் கலந்து கொண்டுள்ளார். 2000-2003 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# கிறிஸ் ஹங்கின்

## வெளி இணைப்பு

செரிஸ் ஹன்கின் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 26, 2011.
# புரூஸ் ஹில்டன்-ஸ்டூவர்ட்

**புரூஸ் ஹில்டன்-ஸ்டூவர்ட்** (*Bruce Hylton-Stewart*, நவம்பர் 27, 1891 - அக்டோபர் 1 1972), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 36 முதல்தர துடுப்பாட்டப் போட்டிகளில் கலந்து கொண்டுள்ளார். 1912-1914 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# புரூஸ் ஹில்டன்-ஸ்டூவர்ட்

## வெளி இணைப்பு

ஹில்டன்-ஸ்டீவர்ட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 26, 2011.
# அலன் ஹன்ட்

**அலன் ஹன்ட் ** (*Alan Hunt*, பிறப்பு: திசம்பர் 28 1968 ) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1991 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
# அலன் ஹன்ட்

## வெளி இணைப்பு

அலன் ஹன்ட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 26, 2011.
# பெர்ட் ஹன்ட்

**பெர்ட் ஹன்ட் ** (*Bert Hunt *, பிறப்பு: நவம்பர் 18 1911, இறப்பு: நவம்பர் 29 1985), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 11 முதல்தர துடுப்பாட்டப் போட்டிகளில் கலந்து கொண்டுள்ளார். 1936 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# பெர்ட் ஹன்ட்

## வெளி இணைப்பு

பெர்ட் ஹன்ட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 26, 2011.
# ஃபிரெடெரிக் ஹன்ட்

**ஃபிரெடெரிக் ஹன்ட் ** (*Frederick Hunt *, பிறப்பு: செப்டம்பர் 13 1875 , இறப்பு: மார்ச்சு 31 1967) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 59 முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1897-1922 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# சந்தானம்

**சந்தானம்** என்ற தலைப்பில் உள்ள கட்டுரைகள்:
- எம். ஆர். சந்தானம் - பழம்பெரும் தமிழ்த் திரைப்பட நடிகர்
- சந்தானம் (நடிகர்) - தமிழ்த் திரைப்பட நகைச்சுவை நடிகர்
- கதவு சந்தானம்
- மகாராஜபுரம் சந்தானம்
- கே. சந்தானம்
- வீர சந்தானம்
- டி. எஸ். சந்தானம்
- சந்தானம் (ஓவியர்)  
---
# பொக்சிங் நாள்

**பாக்சிங் நாள் ** (Boxing Day), அல்லது **பொக்சிங் நாள்** திசம்பர் 26 அல்லது தேசிய / வட்டார சட்டங்களுக்கிணங்க கிறித்துமசு நாளுக்கு அடுத்த முதல் அல்லது இரண்டாவது வேலைநாள் அன்று வழங்கப்படும் வங்கி விடுமுறை நாள் அல்லது பொது விடுமுறை நாள் ஆகும். இந்த விடுமுறை பெரிய பிரித்தானியா, ஆத்திரேலியா, கனடா, நியூசிலாந்து, மற்றும் வேறுசில பொதுநலவாய நாடுகளில் கடைபிடிக்கப்படுகிறது.  
ஐக்கிய இராச்சியம்|ஐக்கிய இராச்சியத்தில் ஒரே சட்டத்தின் கீழ் - வங்கி விடுமுறைகள் சட்டம் 1871- இந்த விடுமுறை வழங்கப்பட்டாலும் இங்கிலாந்து, இசுக்கொட்லாந்து, வேல்சு அடங்கிய பெரிய பிரித்தானியாவில் கிறித்துமசிற்கு அடுத்த நாள் பாக்சிங் நாள் என அழைக்கப்பட்டாலும் அயர்லாந்தில் இது *புனித ஸ்டீபன் விருந்து நாளாக* வரையறுக்கப்பட்டுள்ளது. வட அயர்லாந்தில் மட்டுமே திசம்பர் 26க்கு மாற்றாக *மாற்று வங்கி விடுமுறை* விடப்படக்கூடும்; இது புனித ஸ்டீபன் நாளை பாக்சிங் நாளைப் போலன்றி தானாக அடுத்த திங்கட்கிழமைக்கு மாற்றவியலாது என்ற சட்டச்சிக்கலைத் தவிர்ப்பதற்காக இவ்வாறு உள்ளது.  
அயர்லாந்தில் இது புனித ஸ்டீபன் நாளாக (ஐரிய மொழி: *Lá Fhéile Stiofáin)* அல்லது ரென்னின் நாளாக (ஐரிய மொழி:Lá an Dreoilín}}) என அழைக்கப்படுகின்றது.  
தென் ஆபிரிக்காவில், பாக்சிங் நாள் 1994ஆம் ஆண்டு முதல் நன்மதிப்பு நாளாக பெயரிடப்பட்டுள்ளது. நெதர்லாந்து, லித்துவேனியா, ஆஸ்திரியா, செருமனி, எசுக்காண்டினாவியா மற்றும் போலந்தில் திசம்பர் 26 *இரண்டாம் கிறித்துமசு நாளாகக்* கொண்டாடப்படுகிறது.  
கனடாவில் திசம்பர் 26 பாகசிங் நாளாக அறிவிக்கப்பட்டு அன்று அனைத்து தொழிலாளர்களும் ஊதியத்துடன் விடுமுறை பெறுமாறு கூட்டமைப்பு சட்டபூர்வ விடுமுறையாக வரையறுக்கப்பட்டுள்ளது.
# பொக்சிங் நாள்

## பெயர்க்காரணம்

இந்த விடுமுறைக்கு எவ்வாறு "பொக்சிங்" (பெட்டி) என்ற பெயர் எழுந்தது என்பது குறித்த தெளிவில்லாதபோதும் பல ஊகங்கள் வழங்கப்படுகின்றன கிறித்துமசு வழமையாக தேவையுற்றோருக்கு பணமும் பரிசுகளும் வழங்குவது பழங்காலம் முதல் நடப்பில் உள்ளது. ரோமன்/துவக்க கிறித்தவ காலங்களிலிருந்தே தேவாலயங்களுக்கு வெளியே வைக்கப்படும் உலோக பெட்டிகளில் (தமிழக வழக்கு:உண்டியல்) புனித ஸ்டீபன் விருந்து பங்களிப்புகளாக இவற்றை சேகரிப்பது வழக்கமாக இருந்துள்ளதாகத் தெரிகிறது.  
ஐக்கிய இராச்சியத்தில் கிறித்துமசு நாளை அடுத்த பணிநாளில் தாங்கள் ஆண்டு முழுமையும் செய்த சேவைகளுக்காக பணியாளர்கள் பணம் அல்லது பரிசுப்பொருள் அடங்கிய *கிறித்துமசுப் பெட்டி*களை பெறுவது வழமையாக இருந்தது. தங்கள் முதலாளிகளின் கிறித்துமசு நன்றாக கழிந்தமைக்காக அவர்களது ஊழியர்கள் திசம்பர் 26 அன்று விடுமுறை எடுத்துக்கொண்டு தங்கள் குடும்பத்தினரைக் காண அனுமதிக்கப்பட்டனர்.முதலாளிகள் அப்போது அவர்களுக்கு பரிசுகளையும் பணம் மற்றும் (சில நேரங்களில் மீந்த விருந்து உணவையும்) ஒரு பெட்டியில் கொடுத்தனர்.
# ரேவதி

இரேவதி இந்துத் தொன்மக் கதைகளின் படி கக்குத்மி அரசனின் மகளும் பலராமரின் மனைவியும் ஆவார்.
**ரேவதி** என்பது இவற்றில் ஏதேனும் ஒன்றினைக் குறிக்கலாம்:
- ரேவதி (நடிகை), தென்னிந்திய நடிகை
- ரேவதி (பஞ்சாங்கம்), இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தெழு நட்சத்திரங்களில் ஒன்று
- ரேவதி (இராகம்)
- ரேவதி (எழுத்தாளர்), பிரபல தமிழ் எழுத்தாளர்
- குட்டி ரேவதி, கவிஞர்
---
# 1630கள்

**1630கள்** (*1630s*) என்றழைக்கப்படும் பத்தாண்டு காலம் 1630 ஆம் ஆண்டு துவங்கி 1639-இல் முடிவடைந்தது.
# 1630கள்

## முக்கிய நிகழ்வுகள்

- பாஸ்டன் நகரம் அமைக்கப்பட்டது (1630).
- யாழ்ப்பாணக் கோட்டை கட்டி முடிக்கப்பட்டது (1632).
- பிரித்தானிய இந்தியாவின் முதலாவது குடியேற்ற இடமான சென் ஜோர்ஜ் கோட்டை மதராசில் அமைக்கப்பட்டது (1639).
- வட அமெரிக்காவின் முதலாவது அச்சியந்திரசாலை மசாசுசெட்ஸ், கேம்பிரிட்ஜில் அமைக்கப்பட்டது (1639).
- இந்தியாவில் தக்காணத்துப் பஞ்சம் ஏற்பட்டதில் மூன்றாண்டுகளில் 2,000,000 பேர் வரையில் இறந்தனர் (1630-1633).
- தாஜ்மகால் கட்டடப் பணி ஆரம்பம். இது 1653 இல் நிறைவடைந்தது.
- அன்டிகுவா பர்புடாவில் இங்கிலாந்து குடியேற்றத்தை ஆரம்பித்தது.
- மதராஸ் மாகாணம் நிறுவப்பட்டது.
# 1630கள்

## நாட்டுத் தலைவர்கள்

### முகலாயப் பேரரசர்கள்

- ஷாஜகான் (1628-1658)
# 1630கள்

## நாட்டுத் தலைவர்கள்

### இலங்கையின் போர்த்துக்கீச ஆளுனர்கள்

- கொன்ஸ்டன்டீனோ டி சா டி நொரோனா 1623-1630
- டி. பிலிப் மஸ்கரேனாஸ் 1630-1631
- டி. ஜோர்ஜ் டி அல்மெய்டா 1631-1633
- டியேகோ டி மெல்லோ டி காஸ்ட்ரோ 1633-1635
- டி. ஜோர்ஜ் டி அல்மெய்டா 1635-1636
- டியேகோ டி மெல்லோ டி காஸ்ட்ரோ 1636-1638
- டி. அந்தோனியோ மஸ்கரேனாஸ் 1638-1640
# தக்காணப் பஞ்சம்

**தக்காணப் பஞ்சம்** (*Deccan Famine*) என்பது கிபி 1630 முதல் 1632 வரையான காலப்பகுதியில் இந்தியாவின் நடுப் பகுதியில் தக்காணப் பீடபூமியில் நிலவிய கடும் பஞ்சத்தைக் குறிக்கும். 1632 ஆம் ஆண்டு வரையில் கிட்டத்தட்ட 2,000,000 இந்தியர்கள் உயிரிழந்தனர். அடுத்தடுத்து மூன்று தடவைகள் முக்கிய பயிர் விளைச்சல்கள் தடைப்பட்டமையினால் இப்பகுதியில் கடும் பஞ்சம், தொற்று நோய்கள், மற்றும் இடப்பெயர்வு ஆகியன நிலவின. இந்திய வரலாற்றில் மிகக் கடுமையான பஞ்சமாக இது இருந்தது.
# தக்காணப் பஞ்சம்

## மூலம்

Ó Gráda, Cormac. (2007). "Making Famine History." Journal of Economic Literature. Vol. XLV (March 2007), pp. 5–38.
# அன்சைக்ளோப்பீடியா

**அன்சைக்லோப்பீடியா** (*Uncyclopedia*) என்பது நையாண்டித்தாக்குதல் சார்ந்த வலைத்தளம். விக்கிப்பீடியாவை நையாண்டி செய்யும் போலி கலைக்களஞ்சியம். 2005ல் ஆங்கிலத்தில் துவக்கப்பட்டு தற்போது பல மொழிகளில் விரிவாக்கம் செய்யப்பட்டுள்ளது. இது கேலி, நகைச்சுவை மற்றும் திட்டுவதில் பல்வேறு பாணிகளை ஒரு கருவியாக பயன்படுத்துகிறது.  
இதன் அடையாளச் சின்னம் உருளைக் கிழங்கு இது விக்கிப்பீடியாவின் அடையாளச் சின்னத்தை கேலி செய்வதாகும்.
# அன்சைக்ளோப்பீடியா

## வெளி இணைப்பு

- அன்சைக்ளோப்பீடியா
- அன்சைக்ளோப்பீடியா
- அன்சைக்ளோப்பீடியா
# விக்கிப்பீடியா:புள்ளிவிவரம்

****தொடர் பங்களிப்பாளர்கள்****  
| மேலும் பார்க்க | } |
| --- | --- |
இப்பக்கத்தில் தமிழ் விக்கிப்பீடியா தொடர்பான புள்ளிவிவரங்களைச் சேகரிக்கும் தொகுப்புத் திட்டங்கள் பற்றியதாகும்.
# விக்கிப்பீடியா:புள்ளிவிவரம்

## வளர்ச்சி புள்ளிவிவரம்

இது விக்கிப்பீடியாவில் நாளும் நிகழும் தொகுப்புகள், கட்டுரை உருவாக்கம், பதிவு செய்யும் பயனர்கள், நீக்கப்படும் பக்கங்கள், காக்கப்படும் பக்கங்கள் ஆகிய புள்ளிவிவரங்களைச் சேர்க்கும் திட்டம். அரபு விக்கியில் இயங்கும் ஒசாமாபாட் தானியங்கியைத் தழுவி தமிழ் விக்கிக்காக ஸ்ரீகாந்தால் எழுதப்பட்ட LogicwikiBot தானியங்கி இத்தரவுகளைச் சில ஆண்டுகள் சேகரித்தது. தற்போது இப்பணியை NeechalBOT செய்துவருகிறது.
# விக்கிப்பீடியா:புள்ளிவிவரம்

## பயனர் புள்ளிவிவரம்

இது வாரம்தோறும் தமிழ் விக்கிப்பீடியாவில் தானியங்கிகள் நீங்கலாக பிற பயனர் கணக்குகளின் மூலம் செய்யப்படும் பங்களிப்புகளைத் தொகுக்கும் திட்டமாகும். இது கூகிள் ஆப்ஸ் ஸ்கிரிப்ட்டில் நீச்சல்காரனால் எழுதப்பட்ட தானியங்கி மூலம் இற்றை செய்யப்படுகிறது. ஒவ்வொரு வாரமும் பயனர்களால் பங்களிக்கப்பட்ட தொகுப்புக்களின் எண்ணிக்கையைப் பயனர் வாரியாக புதுக் கட்டுரை, கட்டுரைத் திருத்தம், கட்டுரை வழிமாற்று, படிமப் பங்களிப்பு (புது & திருத்தம்), வார்ப்புரு பங்களிப்பு (புது & திருத்தம்) மற்றும் பகுப்புப் பங்களிப்பு (புது & திருத்தம்) ஆகிய வகைகளில் பட்டியல் இடுகிறது. ஒவ்வொரு திங்களன்றும் இந்திய நேரப்படி அதிகாலை சுமார் 1 மணிப்போல கடந்த வார புள்ளிவிபரங்கள் இற்றை செய்யப்படுகிறது.
<div>
<div>விக்கிப்பீடியா தொகுப்புகளின் புள்ளிவிபரம்</div>
<div>  
</div></div></div>
# விக்கிப்பீடியா:புள்ளிவிவரம்

## இதனையும் பார்க்க

- விக்கிப்பீடியா:மைல்கற்கள்
# அறுகோண எண்

கணிதத்தில் ஒரு **அறுகோண எண்** (*Hexagonal number*) என்பது வடிவ எண்களில் ஒரு வகையாகும்.  
ஒரு முனையைப் பொதுமுனையாகக் கொண்டு வரையப்பட்ட 1 முதல் n புள்ளிகளுடைய பக்கங்களைக் கொண்ட ஒழுங்கு அறுகோணங்களின் சுற்றுவரைக் கோடுகளாலான அமைப்பில் உள்ள மொத்த வெவ்வேறான புள்ளிகளின் எண்ணிக்கை *n* -ஆம் அறுகோண எண் ஆகும். எடுத்துக்காட்டாக, மூன்றாவது அறுகோண எண்ணானது, 1, 6, 12 புள்ளிகளை சுற்றுவரைக் கோட்டில் கொண்ட தொடர் அறுகோண மூன்றாவது அமைப்பிலிருந்து கிடைக்கும். முதல் புள்ளி மற்றும் இரண்டாவது சுற்றுக்கோட்டில் அமையும் ஆறு புள்ளிகளில் மூன்று புள்ளிகள், மூன்றாவது சுற்றுக்கோட்டில் அமையும் பன்னிரெண்டு புள்ளிகளில் உள்ள மூன்று புள்ளிகளோடு பொருந்தி விடுகின்றன. எனவே மூன்றாவது தொடர் அமைப்பிலுள்ள 15 வெவ்வேறான புள்ளிகளில் 12 புள்ளிகள் அறுகோண வடிவிலான சுற்றுக்கோட்டின் மீதும் 3 புள்ளிகள் உட்புறமாகவும் அமைகின்றன. எனவே மூன்றாவது அறுகோண எண் 15.  
*n* -ஆம் அறுகோண எண் காணும் வாய்ப்பாடு:  
:<math>h_n= 2n^2-n = n(2n-1) =
முதல் அறுகோண எண்கள் சில :  
:1, 6, 15, 28, 45, 66, 91, 120, 153, 190, 231, 276, 325, 378, 435, 496, 561, 630, 703, 780, 861, 946.  
ஒவ்வொரு அறுகோண எண்ணும் ஒரு முக்கோண எண்ணாகும். ஆனால் முக்கோண எண்களின் தொடர் வரிசையில் ஒன்றுவிட்டு அமையும் முக்கோண எண்களே அறுகோண எண்களாக இருக்கும்.( 1st, 3rd, 5th, 7th, etc.)  
முக்கோண எண்களின் தொடர்வரிசை:  
: **1**, 3, **6**, 10, **15**, 21, **28**, 36, **45**, 55,.....
# அறுகோண எண்

## அறுகோண எண்களைக் காண சோதனை

ஒரு நேர்ம எண் *x* அறுகோண எண்ணா இல்லையா என்பதைப் பின்வருமாறு கண்டுபிடிக்கலாம்:  
:<math>n = \frac{\sqrt{8x+1}+1}{4}.</math>  
இதில் *n* ஒரு முழு எண் எனில் *x*, *n* -ஆம் அறுகோண எண்.  
*n* முழு எண் இல்லையெனில் *x*, அறுகோண எண் அல்ல.
# அறுகோண எண்

## பிற பண்புகள்

அறுகோண எண்களின் தொடர் வரிசையிலுள்ள n ஆம் உறுப்பு காணப் பயன்படும் மற்றொரு வாய்ப்பாடு:  
:<math> h_n = \sum_{i=0}^{n-1}{(4i+1)} </math>
# பதொம் (அலகு)

**பதொம்** (*Fathom*, சுருக்கம்: **ftm**) என்பது நீளத்தை அளக்கப் பயன்படும் ஓர் அலகாகும். பொதுவாக நீர்நிலை நீளங்களை அளக்க இது பயன்படும்.  
பிரித்தானிய அலகுகளில் அல்லது அமெரிக்க மரபுவழி அலகுகளில் ஒரு பதொம் எனப்படுவது 2 யார் (6 அடி)களாகும். அடிப்படையில் அகல விரித்து நீட்டப்பட்ட மனிதனின் கைகளின் விரல் நுனிகளுக்கிடையிலான தூர அளவு இதுவாகும்.
# பதொம் (அலகு)

## பெயரீடு

பதொம் எனும் பெயர் பழைய ஆங்கிலச் சொல்லான *fæðm* என்பதிலிருந்து தோன்றியது. இதன் பொருள் நீட்டி அகல விரிக்கப்பட்ட கைகள் என்பதாகும்.
# பதொம் (அலகு)

## பன்னாட்டு பதொம்

ஒரு பதொம் என்பது:
- 1.8288 மீட்டர் மிகச்சரியாக (1 மீட்டர் 0.5468 பதொம்களாகும்)
- 2 யார் (1 யார் சரியாக 0.5 பதொம்கள்)
- 6 அடி (அலகு) (1 அடி 0.1667 பதொம்கள்)
- 72 அங்குலம்  
1959 ஆம் ஆண்டில் ஐக்கிய அமெரிக்கா, அவுத்திரேலியா, கனடா, நியுசிலாந்து, தென்னாப்பிரிக்கா, மற்றும் ஐக்கிய இராச்சியம் என்பன பன்னாட்டு யார் நீளத்தை 0.9144 மீட்டர் என வரையறுத்தது. அனைத்துலக முறை அலகுகளில் (SI) பத்தொம் அலகு ஏற்றுக் கொள்ளப்படவில்லை.
# பதொம் (அலகு)

## பிரித்தானிய பதொம்

பிரித்தானியப் படைத்துறை பதொம் என்பது கடல் மைல்(6080 அடி) ஒன்றின் ஆயிரத்தில் ஒரு பங்கு (6.08அடிஅல்லது 1.85 மீ) என வரைவிலக்கணம் செய்யும்.
# பெரிய பிரித்தானியா

**பெரிய பிரித்தானியா** (*Great Britain*) என்பது வடக்கு அத்திலாந்திக்குப் பெருங்கடலில் ஐரோப்பாக் கண்டத்தின் வட-மேற்குக் கரையில் அமைந்துள்ள ஒரு தீவு ஆகும். 209,331 சதுரகிமீ (80,823 சதுர மைல்) பரப்பளவுடன், இது பிரித்தானியத் தீவுகளில் மிகப்பெரியதும், மிகப்பெரிய ஐரோப்பியத் தீவும், உலகின் ஒன்பதாவது பெரிய தீவும் ஆகும். கடல்சார் காலநிலை காரணமாக, பருவங்களுக்கு இடையே குறுகிய வெப்பநிலை வேறுபாடுகளே காணப்படுகின்றன. பெரிய பிரித்தானியாவின் பரப்பளவுடன் ஒப்பிடும்போது 40 சதவீத பரப்பளவைக் கொண்ட அயர்லாந்து தீவு இதற்கு மேற்கே உள்ளது - இவற்றுடன் சுற்றியுள்ள 1,000 க்கும் மேற்பட்ட சிறிய தீவுகளுடனும், பெயரிடப்பட்ட கணிசமான பாறைகளுடனும், பிரித்தானியத் தீவுகள் தீவுக்கூட்டத்தை உருவாக்குகின்றன.  
9,000 ஆண்டுகளுக்கு முன்பு வரை ஐரோப்பாவின் முதன்மை நிலப்பரப்புடன் இப்போது டோகர்லாந்து என அழைக்கப்படும் ஒரு தரைப்பாலம் மூலம் இணைக்கப்பட்டிருந்த பெரிய பிரித்தானியாவில், சுமார் 30,000 ஆண்டுகளாக மனிதர்கள் வசித்து வருகின்றனர். 2011 ஆம் ஆண்டில், இது சுமார் 61 மில்லியன் மக்கள்தொகையைக் கொண்டிருந்தது, இது இந்தோனேசியாவில் சாவகம், மற்றும் சப்பானில் உள்ள ஒன்சூ தீவுகளுக்கு அடுத்தபடியாக உலகின் மூன்றாவது அதிக மக்கள்தொகை கொண்ட தீவாகும்.  
"பெரிய பிரித்தானியா" என்ற சொல் இங்கிலாந்து, இசுக்காட்லாந்து, வேல்சு ஆகியவற்றின் அரசியல் எல்லைகளைக் கொண்ட பிரதேசத்தையும் குறிக்கலாம், இதில் அவற்றின் கடல் தீவுகளும் அடங்கும். இந்தப் பிரதேசமும் வட அயர்லாந்தும் ஐக்கிய இராச்சியத்தை உருவாக்குகின்றன. ஒற்றை பெரிய பிரித்தானிய இராச்சியம் 1707 ஆம் ஆண்டு இங்கிலாந்து இராச்சியம் (அந்த நேரத்தில் உவேல்சையும் இணைத்தது), இசுக்காட்லாந்து இராச்சியம் ஆகியவற்றிற்கிடையிலான ஒன்றிணைப்புச் சட்டங்களின் விளைவாக உருவானது.
# தீக்ஷா செத்

**தீக்ஷா செத்** (பிறப்பு - 14 பெப்ரவரி 1990) தமிழ், தெலுங்குத் திரைப்பட நடிகை ஆவார்.
# தீக்ஷா செத்

## திரைப்படங்கள்

| வருடம் | திரைப்படம் | பாத்திரத்தின் பெயர் | மொழி | மேலும் தகவல்கள் |
| --- | --- | --- | --- | --- |
| 2010 | *வேதம்* | பூஜா | தெலுங்கு |  |
| 2011 | *மிரப்பக்காய்* | வைஷாலி | தெலுங்கு |  |
| ''வான்டட்' | நந்தினி | தெலுங்கு |  |  |
| *ராஜபாட்டை* | தர்ஷினி | தமிழ் |  |  |
| 2012 | *ரிபெல்* | தெலுங்கு | படபிடிப்பில் |  |
| *நீப்பு* | தெலுங்கு | படபிடிப்பில் |  |  |
| *வேட்டை மன்னன்* | தமிழ் | படபிடிப்பில் |  |  |
| *வருவான் தலைவன்* | தெலுங்கு, தமிழ் | படபிடிப்பில் |  |  |
# முன்னின்பம்

**முன்னின்பம்** அல்லது **புறத்தொழில்** (*Foreplay*) என்பது மனித குல பாலுறவு செய்கைகளில் தன்னுடன் பாலுறவு கொள்ளும் எதிர்பாலினரை உறவிற்கு தயார் செய்யும் வகையில் மனரீதியாகவோ உடல் ரீதியாகவோ தனது உள்ளார்ந்த ஆவலை வெளிப்படுத்தும் செயல்களை புரிவது ஆகும். இதில் ஒரு ஆணோ அல்லது ஒரு பெண்ணோ தனது உள்ள வெளிப்பாட்டை துவக்கலாம். சரசமானது உறவுக்கு தயாராகும் இருவரிடையே தனது ஆவலை வெளிபடுத்தவும் தனது எதிர்பாலினரிடம் நம்பகமான நபராக தன்னை கட்டிக்கொள்ளவும், இவற்றை தொன்று தொட்டே மனிதகுலம் செய்து வருகிறது. இந்த சரசம் என்பது மனிதரில் மட்டுமன்றி பல்வேறு விலங்குகளிடமும் கூட காணப்படுகிறது. இந்த முன்னின்ப செய்கைகள் அவரவர் தனிப்பட்ட விருப்பங்களை பொறுத்தமையால் அது நபருக்கு நபர் வேறுபடும். வடமொழி காம இலக்கியத்தைத்தழுவி அதிவீரராம பாண்டியனால் தமிழில் இயற்றப்பெற்ற கொக்கோகம் எனும் நூலில் *புறத்தொழில்* பலவற்றை விவரித்துள்ளார். ஒரு எடுத்துக்காட்டு பின்வரும்பாடல்:  
நலம்பெறு நாபி தன்னை
நாவினால் விரலால் சுற்றல்
பலம்பெறும் அல்குல் தன்னில்
கரிகர லீலை பண்ணிப்
பொலம்பெறு மணிசு வைத்தல்
கைம்முழந் தாள்பு றந்தாள்
கலம்புனை பரடு காலின்
விரல்கையாற் பிசைந்து கோடல்
# முன்னின்பம்

## முன்னின்பம் தொடங்குதல்

காம இச்சையைத் தூண்டக்கூடிய முத்தமிடல், தொடுதல், தழுவல், எதிர்பாலினரை மெதுவாக கடித்தலும் கூட முன்னின்பம் என்றே பொருள் கொள்ளப்படும். இது தவிர *Flirt* எனப்படும் காதல் சரச அசைவுகள், மற்றும் பேச்சுகள், மெல்ல காதருகில் பேசுதல் அல்லது முனங்குதல், மற்றும் கேலி செய்தல் போன்ற எண்ண அலைகள் கூட பாலுறவை முன்னடத்தி செல்ல காரணமாகின்றதனால் இவற்றையும் முன்னின்பம் என்றே கொள்ளலாம்.  
தொடுதல், முத்தமிடல் போன்ற உடல் ஸ்பரிசங்கள் இல்லாமல் தனது காம ஆசையை சமிக்ஞைகளின் மூலம் வெளிப்படுத்துடலும் கூட முன்னின்பம் ஆகும். நிர்வாணமும் கூட காம ஆசையை மனதில் விதைப்பதனால் தன்னுடன் காமத்தில் இணையும் இணையின் ஆடைகளை கலைவதுமோ அல்லது அரைகுறை ஆடைகளை அணிவதுமோ கூட முன்னின்பம் ஆகும். உடலின் காம உணர்வு மிகுந்த பாகங்களை கைகளாலோ உதடு, நாக்கு, பல் போன்ற உறுப்புகளால் தொடுவது கூட முன்னின்பமெனப்படும். உதடு, மார்பு, வயிறு, பிட்டம், முதுகு, முன்புற அல்லது உள்தொடை போன்ற இடங்களில் முத்தமிடலும் நாவினால் நக்குதலும் முன்னின்ப வரையறையில் வருகிறது. பிரஞ்சு முத்தம் என்றறியப்படும் உதட்டிலும் வாயிலும் நாவிலும் முத்தமிடுவது மட்டுமே பொதுவான முன்னின்பமாக இருந்துவருகிறது.  
புகழ்வது, விடுகதை அல்லது புதிர் போடுவது அல்லது இரட்டை அர்த்த வாசகங்களை பேசுவது அல்லது நெருங்கிய பேச்சுகள் போன்றவை வாய்வழி முன்னின்பமாகவும் மற்றும் தேர்ந்தெடுக்கப்பெற்ற மிடுக்கு தோரணை காட்டுதல், அலங்கார சமிக்ஞை, கண்சிமிட்டுதல், உதட்டை நக்குதல் மற்றும் கடித்தல், மற்றும் கண்ணால் சைகை செய்தல் போன்றவை உடல்வழி முன்னின்பமாகவும் பொருள்படும்.  
இதுபோன்ற முன்னின்பங்களில் பல்வேறு காரணிகள் பெரும்பங்கு வகிக்கின்றன. துர்நாற்றமுடைய சுவாசமும், உடல் நாற்றமும், அதிகப்படியான சப்தமும், அல்லது எதிர்பாலினரின் முந்தைய துணையை நினைவுபடுத்தும் வகையில் நடப்பதும் கூட இவற்றில் அடங்கும். மேலும் ஒவ்வொருவரது தனிப்பட்ட ஆர்வமும் இதில் பெரும் பங்குவகிக்கும்.
# முன்னின்பம்

## முன்னின்ப விளையாட்டுகள்

வீட்டினுள்ளோ அல்லது வெளியிடத்திலோ தனது இணையின் ஆடைகளை அணிந்து கொண்டு தனது இணையை போல பாவனை செய்யும் காமம் குறித்த பாத்திரம் ஏற்று நடத்தல் அல்லது காமம் சம்பந்தப்பட்ட விளையாட்டுகள் காம இச்சையை உருவாக்குகின்றன. ஒரு இணையில் ஒருவர் காரிய நிமித்தம் வேலையில் இருந்தபோதும் மற்றொருவர் இந்த முன்னின்ப விளையாட்டை முதலில் துவக்கலாம். இது தனது எண்ணக்கிடக்கையை தனது இணையிடம் வெளிப்படுத்தும் செய்கை ஆகும், அலைபேசிகளில் பரிமாறிக்கொள்ளபடும் காம குறுந்தகவல்களும் கூட இவ்வகையை சேர்ந்தவையாகும். இணைய அரட்டையிலும் கருத்துப் பரிமாற்றத்திலும் கூட இவ்வகை சரசம் மேற்கொள்ளப்படுகிறது.  
சீட்டு விளையாட்டு அல்லது சதுரங்கம் போன்ற பலகை விளையாட்டுகளும் கூட முன்னின்பத்திற்கு வழிவகுக்கும். மென்மையான சுற்று சூழலும் இனிமையான இசையும் மெழுகுவர்த்தியும் சில பானங்களும் புலனுகர்வு உணவும் கூட அவ்வாறான தருணத்தை வரவழைக்கவல்லது. இதுபோன்ற விளையாட்டுகளில் பெரும்பாலும் வென்றவர் வேண்டுவன எவற்றையும் தோற்றவர் செய்ய வேண்டும் என்பதே போட்டிகளின் பந்தயமாயிருக்கும்.  
மேலும் சில இணைகள் காம உணர்வை தூண்டக்கூடிய திரைப்படங்களை பார்ப்பதைக்கூட பழக்கமாக கொண்டுள்ளனர். மேலும் சிலர் பாலுறவில் தடுத்தல் மற்றும் வலி ஏற்படுத்தக்கூடிய விளையாட்டுகள், மற்றும் **BDSM** எனப்படும் கொடுமைப்படுத்தப்படும் ஒருவகை காம விளையாட்டும் கூட முன்னின்பம் என்கின்றனர்.
# முன்னின்பம்

## தாந்திரீக முன்னின்பம்

தாந்திரீக முன்னின்பம் என்பது சல்லாபத்தில் முதல் நிலையாகும். சமசுககிருதத்தின் தந்திர விளக்கவுரையின்படிக்கு அமைந்த சரச விளையாட்டே தாந்திரீக முன்னின்பம் என அழைக்கப்படுகிறது. இந்த விளக்கத்தின் படிக்கு உறவில் இருக்கும் இருவரது உடலும் மனதும் ஒருங்கிணைந்து பிரபஞ்சத்தில் கலந்த உணர்வை உருவாக்குதல் ஆகும். இந்த விளக்கத்தின் படி முன்னின்பம் என்பது உடலுறவுக்கு முந்தையதாக கண்டிப்பாக செய்யப்படும் செயலாகும். இந்த விளக்கத்தின் படி தெய்வீக உணர்வுடன் பிணைந்து ஒருவரது கால்கள் மற்றொருவரது கால்களுடன் குறுக்காக பின்னி ஒருவரை ஒருவர் பார்த்தாலும் தொடுதலும் இருக்கும் பொழுது, முன்னின்பத்தில் ஈடுபடுதல் ஆகும். தாந்திரீக முன்னின்பம் என்பதில் தசைகளை பிசைந்து கொடுத்தாலும் ஒரு வகை ஆகும்.
# விக்கிப்பீடியா:இன்றைய சிறப்புப் படம்/2012

| சிறப்புப் படம் பகுதியானது தற்போது லுவா நிரல்வரி உதவியால் முதற்பக்கத்தில் தானாகவே இற்றைப்படுத்தப்படுகிறது (being updated). எனவே, மீடியாவிக்கியில் கொடாநிலையான (default) மாதங்களின் பெயர்களே அந்நிரலுக்கு அளபுருக்களாகத் (parameters) தரப்படும். எனவே தயவுசெய்து மாதங்களை இவ்வாறு பயன்படுத்தவும்.  
**<big><big>ஜனவரி, பெப்ரவரி, மார்ச், ஏப்ரல், மே, சூன், சூலை, ஆகத்து, செப்டம்பர், அக்டோபர், நவம்பர், திசம்பர்</big></big>** | } |
| --- | --- |  
<inputbox>
type=create
preload=வார்ப்புரு:சிறப்புப் படம் செய்முறை
default=விக்கிப்பீடியா:இன்றைய சிறப்புப் படம்/[மாதம் தேதி, ஆண்டு]
buttonlabel=உருவாக்குக
width=75
break=no
bgcolor=#FFFFFF
</inputbox>
# விக்கிப்பீடியா:முதற்பக்கக் கட்டுரைகள்/2011

;**டிசம்பர் 24, 2011**  
<hr>  
;**டிசம்பர் 18, 2011**  
<hr>  
;**டிசம்பர் 11, 2011**  
<hr>  
;**டிசம்பர் 4, 2011**  
<hr>  
;**நவம்பர் 27, 2011**  
<hr>  
;**நவம்பர் 20, 2011**  
<hr>  
;**நவம்பர் 13, 2011**  
<hr>  
;**நவம்பர் 6, 2011**  
<hr>  
;**அக்டோபர் 30, 2011**  
<hr>  
;**அக்டோபர் 23, 2011**  
<hr>  
;**அக்டோபர் 16, 2011**  
<hr>  
;**அக்டோபர் 9, 2011**  
<hr>  
;**அக்டோபர் 2, 2011**  
<hr>  
;**செப்டம்பர் 25, 2011**  
<hr>  
;**செப்டம்பர் 18, 2011**  
<hr>  
;**செப்டம்பர் 11, 2011**  
<hr>  
;**செப்டம்பர் 4, 2011**  
<hr>  
;**ஆகத்து 28, 2011**  
<hr>  
;**ஆகத்து 21, 2011**  
<hr>  
;**ஆகத்து 14, 2011**  
<hr>  
;**ஆகத்து 7, 2011**  
<hr>  
;**சூலை 31, 2011**  
<hr>  
;**சூலை 24, 2011**  
<hr>  
;**சூலை 17, 2011**  
<hr>  
;**சூலை 10, 2011**  
<hr>  
;**சூலை 3, 2011**  
<hr>  
;**சூன் 26, 2011**  
<hr>  
;**சூன் 19, 2011**  
<hr>  
;**சூன் 12, 2011**  
<hr>  
;**சூன் 5, 2011**  
<hr>  
;**மே 29, 2011**  
<hr>  
;**மே 22, 2011**  
<hr>  
;**மே 15, 2011**  
<hr>  
;**மே 8, 2011**  
<hr>  
;**மே 1, 2011**  
<hr>  
;**ஏப்ரல் 24, 2011**  
<hr>  
;**ஏப்ரல் 17, 2011**  
<hr>  
;**ஏப்ரல் 10, 2011**  
<hr>  
;**ஏப்ரல் 3, 2011**  
<hr>  
;**மார்ச் 27, 2011**  
<hr>  
;**மார்ச் 20, 2011**  
<hr>  
;**மார்ச் 13, 2011**  
<hr>  
;**மார்ச் 6, 2011**  
<hr>  
;**பெப்ரவரி 27, 2011**  
<hr>  
;**பெப்ரவரி 20, 2011**  
<hr>  
;**பெப்ரவரி 13, 2011**  
<hr>  
;**பெப்ரவரி 6, 2011**  
<hr>  
;**சனவரி 30, 2011**  
<hr>  
;**சனவரி 23, 2011**  
<hr>  
;**சனவரி 16, 2011**  
<hr>  
;**சனவரி 9, 2011**  
<hr>  
;**சனவரி 2, 2011**
# விக்கிப்பீடியா:உங்களுக்குத் தெரியுமா/2012

**இதை தொகுப்பவர்கள் என்று தாருங்கள். அடுத்து வரும் குறுந்தட்டு திட்டங்களுக்கு இது உதவும்.**  
ஒரு மாதம் முடிந்தவுடன் முடிந்த மாதத்திற்கான தகவல்கள் இங்கு சேர்க்கப்படும்
__NOTOC__
# விக்கிப்பீடியா:உங்களுக்குத் தெரியுமா/2012

## ஆகத்து 1, 2012

---
# விக்கிப்பீடியா:உங்களுக்குத் தெரியுமா/ஏப்ரல் 11, 2012

- **பொதுநலவாய நாடுகள்** (படம்) என்பவை பிரித்தானியப் பேரரசின் கீழ் இருந்த 53 சுதந்திர நாடுகளின் கூட்டமைப்பைக் குறிக்கும்.
- **சாற்றுக்கவி** என்பது முற்காலத்தில் நூல் உருவாக்குவோர் தங்கள் நூலுக்காக பெரும் புலவர்களிடம் கேட்டுப் பெறும் கவிதை.
- உலகின் முதல் அணுகுண்டு சோதனை **டிரினிடி** எனக் குறிப்பெயரிடப்பட்டிருந்தது.
- **சித்திரைத் திருவிழா** தமிழ்நாட்டில் சித்திரை மாதத்தில் பௌர்ணமிக்கு முன்னதாக பத்து நாட்கள் இந்துக்களால் கொண்டாடப்படும் விழாவாகும்.
- மார்ட்டின் லூதர் கிங்கை நினைவு கூறும் வகையில் அவரது பிறந்த நாள் ஆண்டு தோறும் **மார்ட்டின் லூதர் கிங் நாள்** ஆக ஐக்கிய அமெரிக்காவில் கடைபிடிக்கப்படுகிறது.
# ஓட்டம் (சடங்கு விளையாட்டு)

**ஓட்டம்** என்பது ஒரு தமிழர் சடங்கு விளையாட்டு.  
திருமணமான புதிதில் ஆடி மாதத்தில் பெண்ணைத் தாய் வீட்டுக்கு அழைத்துவந்துவிடுவார்கள். ஆடி மாதத்தில் கருத்தரித்தால் சித்திரைக் கத்திரி வெயிலில் குழந்தைப்பேறு நிகழ்ந்து இன்னலுற வேண்டியிருக்கும் என எண்ணி இந்த வழக்கத்தைத் தமிழர் கடைப்பிடித்துவந்தனர். திருமணமானவன் ஆடிமாத இறுதியில் தன் மனைவி இருக்கும் வீட்டுக்கு வந்து தன் வீட்டுக்கு அழைத்துக்கொண்டு போவான். இதனைத் தடுப்பது போலவோ, அல்லது அவர்களை முடுக்குவது போலவோ பெற்றோரும் மற்றோரும் அவர்களைத் துரத்திச் செல்வர். இதனை ஓட்டம் என்பர்.  
தமிழ்நாட்டுப் புதுக்கோட்டை மாவட்டத்தில் வாழும் கள்ளர், மறவர் இனத்தவர் இந்தச் சடங்கு விளையாட்டில் ஆர்வம் கொண்டவர்.
# ஓட்டம் (சடங்கு விளையாட்டு)

## பார்க்க

:தமிழர் விளையாட்டுகள் (அண்மைய காலம்)
# ஓட்டம் (சடங்கு விளையாட்டு)

## கருவிநூல்

- பாலசுப்பிரமணியம், இரா, தமிழர் நாட்டு-விளையாட்டுகள், 1980
# முகம்மது பின் துக்ளக்

இளவரசர் ஃபகர் மாலிக், ஜவானா கான் மற்றும் உலுக் கான் என்றும் அறியப்பட்ட **முகம்மது பின் துக்ளக்** (*Muhammad bin Tughluq*, அரபி: محمد بن تغلق, ~1300 - மார்ச் 20, 1351) தில்லி சுல்தானகத்தை ஆண்ட சுல்தானும் துக்ளக் வம்சத்தில் தோன்றிய இரண்டாவது ஆட்சியாளருமாவார். கியாத் அல்-தின் துக்ளக்கின் மூத்த மகனான இவர் ஆப்கானிஸ்தானத்தை சேர்ந்த துருக்கிய இன மரபினராவார். இவர் டெல்லியில் பிறந்தவர்.  
தலைநகரை நாட்டின் நடுவில் அமைப்பதன் மூலம் சிறப்பாக ஆட்சி செய்ய முடியும் என கருதினார். இதற்காக தில்லியில் இருந்து தேவகிரிக்கு சுலபமாக இடம்பெயர்ந்து செல்வதற்காக பிரமாண்டமான சாலையும் போடப்பட்டது. ஆனால் சிறந்த திட்டமிடல் இல்லாத பணிகளின் காரணத்தால் இந்த புலம்பெயர்தலில் பலர் இறக்க நேரிட்டது. மேலும் தேவகிரியில் நீர், தங்குமிடம், உணவு போன்ற வளங்கள் பற்றாமல் போனதாலும் அவரது தளபதிகளின் வெறுப்பை பெருமளவில் அதிகரித்தது இந்தத் திட்டம்.  
பின்னர் அமைச்சர்கள் மீண்டுமீ தலைநகரை தில்லிக்கே மாற்ற வேண்டும் எனக் கோரினர். மேலும் வடக்கில் மங்கோலியர்களின் படையெடுப்பும் இந்தத் திட்டத்திற்கு பெரும் சரிவாக அமைந்தது. பின்னர் இரண்டு ஆண்டுகளில் மீண்டும் தலைநகர் தில்லிக்கே மாற்றப்பட்டது. இந்த புலம்பெயர்தலிலும் பெரும் சேதம் ஏற்பட்டது. அந்த சமயத்தில் தில்லி வெறிச்சோடி கிடந்ததாக இப்னு பதூதா குறிப்பிடுகிறார். (”நான் தில்லியில் நுழைந்த போது அது ஒரு பாலைவனம் போல் இருந்தது”).</ref>  
துக்ளக்கின் ஆட்சியின் போது அவரது பேரரசின் பல பகுதிகள் (எடுத்துக் காட்டாக தமிழகத்தில் குறுகிய காலம் ஆட்சியில் இருந்த மதுரை சுல்தானகம் மற்றும் பாமினி சுல்தானகம்) போன்றவை அவருக்கு எதிராகப் புரட்சி செய்து பிரிந்து சென்றுவிட்டன. இவ்வாறான கலகங்களை அடக்குவதில் துக்ளக் தன் வாழ்நாளில் பெரும் பகுதியைச் செலவிட்டார். அவரது ஆட்சிக்காலத்தின் இறுதியில் தில்லி சுல்தானகத்தின் பரப்பளவு வெகுவாக சுருங்கிவிட்டது.
# சாவகச்சேரி தேர்தல் தொகுதி

**சாவகச்சேரி தேர்தல் தொகுதி** (*Chavakacheri Electorate*) என்பது ஆகத்து 1947 முதல் பெப்ரவரி 1989 வரை இலங்கையில் நடைமுறையில் இருந்த ஒரு தேர்தல் தொகுதியாகும். இத்தேர்தல் தொகுதி இலங்கையின் வட மாகாணத்தில், யாழ்ப்பாண மாவட்டத்தில் சாவகச்சேரி நகரையும் அதனைச் சுற்றியுள்ள கிராமங்களையும் உள்ளடக்கியதாகும். மார்ச் 1960 இல் இத்தேர்தல் தொகுதியில் இருந்து கிளிநொச்சி நகரம் பிரிக்கப்பட்டு கிளிநொச்சி தேர்தல் தொகுதியாகப் புதிய தொகுதி அமைக்கப்பட்டது.  
1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. 1989 தேர்தலில் சாவகச்சேரி தேர்தல் தொகுதி யாழ்ப்பாணத் தேர்தல் மாவட்டத்தில் உள்ளடக்கப்பட்டது.
# சாவகச்சேரி தேர்தல் தொகுதி

## நாடாளுமன்ற உறுப்பினர்கள்

| தேர்தல் | உறுப்பினர் | கட்சி | காலம் |
| --- | --- | --- | --- |
| 1947 | வி. குமாரசுவாமி | அகில இலங்கைத் தமிழ்க் காங்கிரஸ் | 1947-1956 |
| 1952 |  |  |  |
| 1956 | வ. ந. நவரத்தினம் | இலங்கைத் தமிழரசுக் கட்சி | 1956-1977 |
| 1960 (மார்ச்) |  |  |  |
| 1960 (சூலை) |  |  |  |
| 1965 |  |  |  |
| 1970 |  |  |  |
| 1977 | தமிழர் விடுதலைக் கூட்டணி | 1977-1989 | } |
# சாவகச்சேரி தேர்தல் தொகுதி

## 1947 தேர்தல்கள்

1வது நாடாளுமன்றத் தேர்தல் 1947 ஆகத்து 23 முதல் செப்டம்பர் 20 வரை நடைபெற்றது. முடிவுகள் வருமாறு:  
| &nbsp; | align=வி. குமாரசுவாமி | align=அகில இலங்கைத் தமிழ் காங்கிரஸ் | align=தராசு | 11,813 | 85.51% |
| --- | --- | --- | --- | --- | --- |
| &nbsp; | align=சி. ஆர். தம்பையா | align=ஐக்கிய தேசியக் கட்சி | align=வீடு | 2,002 | 14.49% |
| **தகுதியான வாக்குகள்** | **13,815** | **100.00%** |  |  |  |
| நிராகரிக்கப்பட்டவை | 186 |  |  |  |  |
| மொத்த வாக்குகள் | 14,001 |  |  |  |  |
| பதிவு செய்யப்பட்ட வாக்காளர்கள் | 28,377 |  |  |  |  |
| வீதம் | 49.34% | } |  |  |  |
# சாவகச்சேரி தேர்தல் தொகுதி

## 1952 தேர்தல்கள்

24 மே 1952 முதல் 30 மே 1952 வரை நடைபெற்ற 2வது நாடாளுமன்றத் தேர்தல் முடிவுகள்:  
| &nbsp; | align=வி. குமாரசுவாமி | align=அகில இலங்கைத் தமிழ் காங்கிரஸ் | align=தராசு | 14,801 | 72.33% |
| --- | --- | --- | --- | --- | --- |
| &nbsp; | align=அருணாசலம் நமசிவாயம் | align=இலங்கைத் தமிழரசுக் கட்சி | align=சைக்கிள் | 5,663 | 27.67% |
| **தகுதியான வாக்குகள்** | **20,464** | **100.00%** |  |  |  |
| நிராகரிக்கப்பட்டவை | 168 |  |  |  |  |
| மொத்த வாக்குகள் | 20,632 |  |  |  |  |
| பதிவு செய்யப்பட்ட வாக்காளர்கள் | 30,692 |  |  |  |  |
| வீதம் | 67.22% | } |  |  |  |
# சாவகச்சேரி தேர்தல் தொகுதி

## 1956 தேர்தல்கள்

5 ஏப்ரல் 1956 முதல் 10 ஏப்ரல் 1956 வரை நடந்த 3வது நாடாளுமன்றத் தேர்தல் முடிவுகள்:  
| &nbsp; | align=வ. ந. நவரத்தினம் | % |  |  |  |
| --- | --- | --- | --- | --- | --- |
| &nbsp; | align=வ. ந. நவரத்தினம் | % |  |  |  |
| &nbsp; | align=வ. ந. நவரத்தினம் | % |  |  |  |
| &nbsp; | align=வ. ந. நவரத்தினம் | % |  |  |  |
| &nbsp; | align=வ. ந. நவரத்தினம் | % |  |  |  |
| &nbsp; | align=வ. ந. நவரத்தினம் | align=தமிழர் விடுதலைக் கூட்டணி | align=சூரியன் | 20,028 | 63.27% |
| align=வி. குமாரசுவாமி | align=சுயேட்சை | align=தராசு | 10,810 | 34.15% |  |
| align=எஸ். பி. மயில்வாகனம் | align=கண் | 419 | 1.32% |  |  |
| align=கந்தையா ஆசை ஜெரோமி | align=சுயேட்சை | align=Omnibus | 289 | 0.91% |  |
| align=சதாசிவம் நடராஜா | align=விளக்கு | 111 | 0.35% |  |  |
| **தகுதியான வாக்குகள்** | **31,657** | **100.00%** |  |  |  |
| நிராகரிக்கப்பட்டவை | 91 |  |  |  |  |
| மொத்த வாக்குகள் | 31,748 |  |  |  |  |
| பதிவு செய்யப்பட்ட வாக்காளர்கள் | 36,959 |  |  |  |  |
| வீதம் | 85.90% | } |  |  |  |  
இலங்கைத் தமிழ்ப் போராளிகளின் அழுத்தத்தாலும், தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் சிங்கள காடையர்களினால் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், வ. ந. நவரத்தினம் உட்பட அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 22 இல் அவர்கள் அனைவரும் நாடாளுமன்ற இருக்கைகளை இழந்தார்கள்.
# பியூரின்

**பியூரின்** (*Purine*) ஒரு நறுமணமுள்ள, பல்லினவட்ட கரிமச் சேர்மமாகும். இதில், பிரிமிடின் வளையம், இமிடசோல் வளையத்துடன் இணைந்துள்ளது. பியூரின்கள், பதிலீடு செய்யப்பட பியூரின்கள் மற்றும் அதன் இடமாற்றியங்களும் இயற்கையில் அதிகமாக காணப்படுகின்ற நைட்ரசன் உள்ள பல்லினவட்ட கரிமச் சேர்மங்களாகும்.  
பியூரின்களும், பிரிமிடின்களும் இரு நைட்ரசனைக் கொண்ட அடித்தளப் பொருள் குழுமங்களை (உட்கரு அமிலங்களிலுள்ள இரண்டு உட்கரு அடித்தளங்களையும் சேர்த்து) உருவாக்குகின்றன. நான்கில் இரண்டு டி.என்.ஏ. மூலக்கூறுகள் மற்றும் நான்கில் இரண்டு ஆர்.என்.ஏ. மூலக்கூறுகள் பியூரின்களாகும்.
# பியூரின்

## குறிப்பிடத்தக்க பியூரின்கள்

பூமியில் உள்ள இயற்கையில் காணப்படும் பியூரின்களின் அளவு மிக அதிகமாகும். உட்கரு அமிலங்களிலுள்ள நான்கில் இரண்டு உட்கரு அடித்தளங்களான அடெனின் (A) (**2**) மற்றும் குவானின் (G) (**3**) ஆகியன பியூரின்களாகும். டிஆக்சி ரைபோநியூக்கிளிக் அமிலம் (டி.என்.ஏ.) மற்றும் ரைபோநியூக்ளிக் அமிலங்களில் (ஆர்.என்.ஏ.) உள்ள உட்கரு பியூரின் அடித்தளங்கள் எதிர்நிரப்பு பிரிமிடின்களுடன் ஹைட்ரசன் பிணைப்புகளை உருவாக்குகின்றன. டி.என்.ஏ.-வில் பியூரின்களான அடெனின் (A) மற்றும் குவானின் (G), பிரிமிடின்களான தைமின் (T) மற்றும் சைடோசினுடன் (C) முறையே பிணைகின்றன. ஆர்.என்.ஏ.-வில் அடெனினின் (A) எதிர்நிரப்பு, தைமினுக்குப் (T) பதிலாக யுராசில் (U) ஆகும். எனவே, கீழ்வரும் பிணைகள் உருவாகின்றன: அடெனின்:யுராசில் மற்றும் குவானின்:சைடோசின். இவ்வகைப் பிணைப்பு, *எதிர்நிரப்பு அடித்தள பிணைப்பு* எனப்படும்.  
குறிப்பிடத்தக்க பிற பியூரின்கள்: ஹைபோசேந்தைன் (**4**), சேந்தைன் (**5**), தியோபுரோமைன் (**6**), காஃபின் (**7**), யூரிக் அமிலம் (**8**) மற்றும் ஐசோகுவானின் (**9**).
# பியூரின்

## செயற்பாடுகள்

டி.என்.ஏ. மற்றும் ஆர்.என்.ஏ. மூலக்கூறுகளான, அடெனின் (A) மற்றும் குவானின் (G) ஆகியவற்றில் முக்கியமாகச் செயல்படுவதைத் தவிர, பியூரின்கள் பலவிதமான பிற முக்கிய உயிரிமூலக்கூறுகளிலும் குறிப்பிடத்தக்க இடுபொருளாக உள்ளது: உதாரணமாக, அடெனோசின் டிரைபாஸ்பேட் (ATP), குவானோசின் டிரைபாஸ்பேட் (GTP), சுழலான அடெனோசின் மோனோபாஸ்பேட் (cAMP), நிகோடினமைட் அடெனின் டைநியூகிளியோடைட் (NADH), மற்றும் துணைநொதி ஏ and (Co A). *பியூரின் (**1**) மட்டும்* இயற்கையில் காணப்படுவதில்லை என்றாலும் கரிமத் தொகுப்பினால் இதனை உருவாக்க முடியும்.  
பியூரின்கள், பியூரினோஏற்பிகள் மீது செயல்படுவதன்மூலம் நரம்பு பரப்பிகளாக செயலாற்ற முடியும். உதாரணமாக அடெனோசின், அடெனோசின் ஏற்பிகளைத் தூண்டுகிறது.
# பியூரின்

## வரலாறு

பியூரின் (*purum uricum*) என்னும் பெயரை முதன்முதலில் 1884-ஆம் ஆண்டு செருமானிய வேதியியலர் எமில் ஃபிஷர் உபயோகப்படுத்தினார். இவர் முதலாவதாக 1899-ஆம் ஆண்டு பியூரினைத் தயாரித்தார். ஷீலே என்பவரால் 1776-ஆம் ஆண்டு சிறுநீரக கற்களிலிருந்துப் பிரித்தெடுக்கப்பட்ட யூரிக் அமிலத்தை (**8**) ஆரம்பப் பொருளாகக் கொண்டு பியூரின் தொகுக்கப்பட்டது.  
பாஸ்பரஸ் பெண்டாகுளோரைடுடன் (PCl<sub>5</sub>) யூரிக் அமிலத்தை (**8**) வினைபுரிய செய்து 2,6,8-டிரைகுளோரோ பியூரின் (**10**) பெறப்பட்டது. இதை, ஐதரசன் அயோடைடு (HI) மற்றும் பாஸ்போனியம் உப்புடன் (PH<sub>4</sub>I) இணைந்து 2,6-டைஅயோடோ பியூரினாக (**11**) மாற்றப்பட்டது. இவ்விளைபொருள், துத்தநாக தூசியினைக் கொண்டு பியூரினாகக் (**1**) குறைக்கப்பட்டது. பியூரின்கள், பிரிமிடின்களைக் காட்டிலும் அளவில் பெரியன.
# பியூரின்

## வளர்சிதைமாற்றம்

பியூரின்களைத் தொகுக்க, சிதைக்க பல உயிரினங்களும் ஊன்ம ஆக்கச்சிதைவு வழித்தடங்களைக் கொண்டுள்ளன. பியூரின்கள் ரைபோசுடன் இணைந்து நியூக்கிளியோசைடுகளாக உயிரி முறையில் தொகுக்கப்படுகின்றன.  
</span>, <span>துணைநொதிகள்</span>, <span>தளப்பொருள் பெயர்கள்</span>, <span>மாழை அயனிகள்</span>, <span> கனிம மூலக்கூறுகள்</span> </span>]]